Hemoglobina

A hemoglobina (Hb) é unha heteroproteína do sangue, de peso molecular 64.000 (64 kD), de cor vermella característica, que transporta o osíxeno dende os órganos respiratorios até os tecidos, en mamíferos, ovíparos e outros animais.

Fórmana catro cadeas polipeptídicas (globinas) a cada unha das cales se une un grupo hemo, cuxo átomo de ferro é capaz de unirse de xeito reversíbel ao osíxeno. O grupo hemo fórmase por:
 Unión do succinil-CoA (formado en ciclo de Krebs ou ciclo do ácido cítrico) a un aminoácido glicina formando un grupo pirrol.
 Catro grupos pirrol únense formando a Protoporfirina IX.
 A protoporfirina IX únese a unha molécula de ferro ferroso (Fe2+) formando o grupo hemo.

miniatura|Grupo Hemo
Cando a hemoglobina está unida ao osíxeno, denomínase oxihemoglobina ou hemoglobina osixenada, dando o aspecto rubio ou escarlata intenso característico do sangue arterial. Cando perde o osíxeno, denomínase hemoglobina reducida, e presenta a cor vermella escura (cianose).

 Reacción paso a paso: 

 Reacción total: 

 Tipos de hemoglobina 
miniatura|Hemoglobina

 Hemoglobina A ou HbA: chámase tamén hemoglobina do adulto ou hemoglobina normal ou A1, representa aproximadamente o 97% da hemoglobina degradada no adulto, formada por dúas globinas alfa e dúas beta.
 Hemoglobina A2
 Hemoglobina S
 Hemoglobina T
 Hemoglobina F
 Oxihemoglobina: representa a hemoglobina que se encontra unida ao osíxeno normalmente ( Hb+O2)
 Metahemoglobina
 Carbaminohemoglobina
 Carboxihemoglobina
 Hemoglobina glicosilada

Tamén hai hemoglobinas embrionarias (HbE) dos tipos: Gower 1, Gower 2 e Portland I e II. Estas só están presentes no embrión.

Son valores de referencia:
Para homes: 18,0 ± 2,0. Para mulleres: 16,0 ± 2,0.

 Véxase tamén 
 Sangue
 Mioglobina
 Hemocianina
 Hemeritrina
 Clorocruorina
 Eritrocruorina

Categoría:Sistema circulatorio
Categoría:Hemoproteínas
Categoría:Pigmentos respiratorios
Categoría:Metaloproteínas
Categoría:Hematoloxía
Categoría:Hemoglobinas